Diari Oficial de la Generalitat Valenciana


Sumari del DOGV 8079, del 07-07-2017 (2017/6131)

Extracte de la Resolució de 4 de juliol de 2017, del director general del SERVEF, per la qual es convoquen per a l'exercici 2017, les subvencions destinades a la realització d'accions d'orientació laboral per a persones desempleades de llarga durada, inscrites en el SERVEF en aplicació de l'Ordre 8/2017, de 20 d'abril, de la Conselleria d'Economia Sostenible, Sectors Productius, Comerç i Treball.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8079

Data del DOGV
:   07-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/6131


Data del document
:   04-07-2017

Organisme emissor
:   Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 4 de juliol de 2017, del director general del SERVEF, per la qual es convoquen per a l'exercici 2017, les subvencions destinades a la realització d'accions d'orientació laboral per a persones desempleades de llarga durada, inscrites en el SERVEF en aplicació de l'Ordre 8/2017, de 20 d'abril, de la Conselleria d'Economia Sostenible, Sectors Productius, Comerç i Treball. [2017/6131]  
BDNS (Identif.): 354010  
De conformitat amb el que preveuen els articles 17.3.b i 20.8 de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions  
http://www.pap.minhap.gob.es/bdnstrans/index  
  
Primer. Beneficiaris  
Podran ser beneficiàries de les ajudes arreplegues en la present convocatòria les entitats descrites en l'article 2 de l'Ordre:  
a) Les administracions públiques.  
b) Les entitats, públiques o privades, amb personalitat jurídica i sense ànim lucratiu.  
  
Segon. Objecte i àmbit  
Constitueix l'objecte de la concessió de les presents subvencions, d'acord amb l'article 1 de l'Ordre, la realització, a la Comunitat Valenciana, d'itineraris personalitzats d'inserció laboral, dirigits a persones desempleades de llarga durada inscrites en els centres SERVEF d'Ocupació de la Comunitat Valenciana, amb la finalitat d'afavorir la seua ocupabilitat, per mitjà d'accions d'informació, orientació laboral, i acompanyament o altres procediments, proporcionant-los les eines necessàries per a la realització d'una busca activa d'ocupació, de manera autònoma, així com la detecció i dinamització d'iniciatives d'autoocupació per les persones a orientar en les accions i itineraris previstos en l'ordre reguladora i en la present convocatòria.  
  
Tercer. Bases reguladores  
Les bases reguladores d'aquestes subvencions s'estableixen per l'Ordre 8/2017, de 20 d'abril, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores de les subvencions destinades a la realització d'accions d'orientació laboral per a persones desempleades de llarga durada inscrites en el SERVEF, publicades en el DOGV número 8029, de 28 d'abril de 2017.  
  
Quart. Quantia  
1. L'import global màxim per a finançar les subvencions convocades serà de 4.000.000 euros.  
2. D'acord amb l'article 11 de l'Ordre 8/2017, en la corresponent convocatòria es determinarà l'import global de les ajudes, l'origen dels fons que les finançaran i la distribució territorial dels crèdits que tindrà caràcter estimatiu. En la seua aplicació s'efectua la següent distribució provincial de crèdits, que tindrà caràcter estimatiu:  
Alacant: 1.671.454,70 euros  
Castelló: 396.170,61 euros  
València: 1.932.423,69 euros  
  
Cinqué. Sol·licituds  
1. El termini per a la presentació de les sol·licituds serà de 10 dies hàbils a comptar de l'endemà de la publicació de la resolució de convocatòria en el Diari Oficial de la Generalitat Valenciana.  
  
València, 4 de juliol de 2017.- El director general del SERVEF: Enric Nomdedéu i Biosca.